# Khakasia

Khakasia (errusieraz: Хака́сия) edo Khakasiako Errepublika (errusieraz: Респу́блика Хака́сия, translit.: Respublika Khakasia; khakaseraz: Хакас Республиказы) erdialdeko Errusiako subjektu federal bat da, errepublika bat zehazki, Siberiako Barruti Federalean kokaturik dagoena. 61.900 km²ko eremua du eta 2010ean 532.403 biztanle zituen. Hiriburua Abakan da.

## Geografia

Khakasia Jenisei ibaiaren goiko arroan dago, Abakan ibaiadarraren arroan, Altai mendien iparraldean. Iparralde eta ekialdean Krasnoiarsk kraiarekin du muga, hego-ekialdean Tuvarekin, hego-mendebaldean Altaiko Errepublikarekin eta mendebaldean Kemerovo oblastarekin. Abakan haranaren hego-ekialdean dauden Mendebaldeko Saian mendien gailurra Karagosh (2.930 m) da; mendebalde eta ipar-mendebaldean dauden Abakan eta Kuznetsk Alatau mendilerroek, berriz, Verkhny Zub (2.178 m) dute punturik garaiena.
Lurralde lehorra da, kontinente barruko klima oso gogorra duena. Landaredia beheko lurretan estepakoa da eta goiko lurretan basoa gehienbat.
Hiri nagusiak Abakan, hiriburua, Abaza, Txernogorsk, Saianogorsk eta Sorsk dira.

## Ekonomia

Abere hazkuntzaz gainera, meatzaritza (kobrea, molibdenoa eta burdina) eta elektrizitate produkzioa dira aberastasun iturriak.

## Demografia

2010ean Khakasiak 532.403 biztanle zituen; %81,7 errusiarrak ziren eta %12,1 khakasak, %1,1 germaniarrak, %1 ukrainarrak eta %0,6 tatariarrak. Erlijiorik hedatuena kristautasun ortodoxoa da (biztanleriaren %31,6 2012an).
| Talde etnikoa | 1926ko errolda | 1926ko errolda | 1939ko errolda | 1939ko errolda | 1959ko errolda | 1959ko errolda | 1970ko errolda | 1970ko errolda | 1979ko errolda | 1979ko errolda | 1989ko errolda | 1989ko errolda | 2002ko errolda | 2002ko errolda | 2010ko errolda$^1$ | 2010ko errolda$^1$ |
| Talde etnikoa | Kopurua | % | Kopurua | % | Kopurua | % | Kopurua | % | Kopurua | % | Kopurua | % | Kopurua | % | Kopurua | % |
| Khakasak | 44.219 | %16,8 | 48.512 | %11,8 | 54.750 | %12,3 | 57.281 | %11,5 | 62.859 | %11,1 | 65.421 | %12,0 | 63.643 | %12,1 |
| Errusiarrak | 41.390 | %46,6 | 205.254 | %75,3 | 314.455 | %76,5 | 349.362 | %78,4 | 395.953 | %79,4 | 450.430 | %79,5 | 438.395 | %80,3 | 427.647 | %81,7 |
| Germaniarrak | 46 | %0,1 | 333 | %0,1 | 10.512 | %2,6 | 10.547 | %2,4 | 11.130 | %2,2 | 11.250 | %2,0 | 9.161 | %1,7 | 5.976 | %1,1 |
| Ukrainiarrak | 836 | %0,9 | 7.788 | %2,9 | 14.630 | %3,6 | 9.480 | %2,1 | 10.398 | %2,1 | 13.223 | %2,3 | 8.360 | %1,5 | 5.039 | %1,0 |
| Besteak | 2.381 | %2,7 | 13.556 | %5,0 | 22.938 | %5,6 | 21.685 | %4,9 | 23.622 | %4,7 | 29.099 | %5,4 | 24.735 | %4,5 | 21.409 | %4,1 |
| $^1$ 8.689 pertsona datu base administratiboetan erregistratu ziren talde etnikoa adierazi gabe. Multzo horretako banaketa etnikoa adierazi zutenena bezalakoa zela jo da. |||||||||||||||||

## Erreferentziak

* ↑ Euskaltzaindia, 155. araua - Europako eskualde historiko-politiko nagusiak
* 1 2 «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Khakasiya Global.britannica.com
* ↑ Lur entziklopedietatik hartua.
* ↑ Khakasia Berriaren Estilo Liburua. Berria.info
* ↑ Lur entziklopedietatik hartua.
* ↑ Arena - Atlas of Religions and Nationalities in Russia Sreda.org
* ↑ Перепись-2010: русских становится больше. Perepis-2010.ru.

## Kanpo estekak

* (Errusieraz) Webgune ofiziala R-19.ru
* Datuak: Q6543
* Multimedia: Khakassia / Q6543